| Twitter | @HabitatgeGracia





Els Mossos d'Esquadra estan desallotjant per ordre judicial un bloc ocupat per una trentena de persones a Gràcia, conegut com 'L'Armadillo', al carrer de Sant Salvador. Els ocupants, cinc dels quals són menors, hi viuen des de fa sis anys i asseguren que no tenen una alternativa d'habitatge. Segons han explicat, l'edifici és del fons d'inversió Cerberus, a qui BBVA va vendre la seva cartera immobiliària l'any passat.

El bloc tenia un desallotjament amb data oberta durant tot el mes de febrer. Ells mateixos van demanar fa uns dies un lloguer social i negociar directament amb l'entitat bancària després que les gestions de l'Ajuntament de Barcelona s'haguessin «esgotat», van dir.

8 furgones dels mossos executen la decisió judicial de fer fora a les famílies de l'Armadillo. 30 persones al carrer amb fills menors. VERGONYA. pic.twitter.com/OYpvaeYDuc — Oficina d'Habitatge Popular de Gràcia (@HabitatgeGracia) 20 de febrer de 2019

Les famílies se'n van a una pensió

| Twitter | @HabitatgeGracia

El bloc s'havia salvat tres vegades del desnonament, però avui es famílies de 'L'Armadillo' han estat desallotjades pels efectius de Mossos al carrer Santa Clotilde, traient una a una les persones que s'oposaven a l'actuació.

Ara les famílies aniran a una pensió, ja que per ara no tenen cap altra alternativa. Els moviments socials havien alertat de la dificultat d’aturar el cas amb i subratllaven la presència de menors que podien quedar sense sostre, denunciant el gran paper del poder financer, ja que en aquest cas l'edifici és propietat d'un banc.

Malgrat els esforços municipals, demà matí tenim el desnonament de 26 veïns i veïnes (6 menors) dels habitatges d'Armadillo, carrers Sant Salvador 16 amb Santa Clotilde. Necessitem ajuda per garantir al dret a l'habitatge. — Eloi Badia Casas (@eloibadia) 12 de juliol de 2018

Campanya ciutadana contra l'especulació immobiliària

Col·lectius ciutadans de la Vila de Gràcia i del barri de Vallcarca van presentar justament la setmana passada una campanya sota el nom #5PuntsPerA5Barris conta l'especulació i en defensa dels serveis i l'habitatge públic.